Bavaria med nytt superskrog
ARTIKKELEN ER OVER TRE ÅR GAMMEL Eller for å være korrekt så lanserte egentlig Bavaria en seilbåt uten mast i februar. En katamaranbåt som selges både med og uten mast. Men det kan godt være at katamaran blir for sært og tar for mye plass for mange. Noen stor salgssuksess har den i hvert fall ikke blitt. I midten av mai lanseres det et annet alternativ til seilbåt, en enkeltskroget båt som trolig vil være det mest aktuelle alternativet for motorbåtfolk som ønsker mange av seilbåtens egenskaper. God plass, lite motorstøy og saktegående båtferie.Bavaria Project DA10 har nok et annet navn når den lanseres i mai. Voyager er et ikke usannsynlig navnevalg. Project DA10 er ikke så ulik Delphia 1350 Escape. Mens Delphia Escape ikke er en designmessig skjønnhet, har nok Bavaria kommet lenger. Tiden er moden for en familiebåt som har lave drivstoffkostnader og høy bokomfort. Den nye Bavariaen er heller ikke så ulik Greenline 33 Hybrid. Og ut fra hva Båtliv kjenner til er det ikke usannsynlig at den nye Bavariaen også kommer med hybridalternativ.Med deplasementskrog er det ikke behov for å holde høye hastigheter som krever store motorer for å jobbe båten over plan. Minste motorisering er med Volvo Penta D2 med 75 hestekrefter. Denne motoriseringen holder nok for kanalbruk i Mellom-Europa. For mer nordiske farvann er nok alternativet med Volvo Penta D3 mer aktuelt, med 150 hestekrefter. Neste alternativ er Volvo Penta D4 med 300 hestekrefter, men her er det fire sylindre i stedet for fem som det er på D3. Med deplasementskrog kommer man også til et viss punkt der energikravet blir for stort i forhold til skroget som skal skyves gjennom vannet og fortrenge store mengder vann. Med 150 hestekrefter blir maksfarten 10 knop med 3000 omdreininger. Med mer behagelige 2300 omdreininger er farten beregnet til å bli 8,5 knop. Legger man ned til 1800 omdreininger som skal gi sju knop skal man ligge på en økonomisk cruisingfart. Forbruket ligger da på seks liter diesel i timen – altså man kan cruise i nesten to døgn før tanken må fylles igjen. Er noe mer fart viktig og forbruket mindre viktig kan en D4 gi 15 knop. En annen aktør som også satser på miljøvennlig skrog er Sandvik i Horten. For fire år siden satte de i gang et prosjekt med Sandvik 44 er designet for svært lavt forbruk til tross for sin størrelse. Prosjektet har nå fått hjelp av Innovasjon Norge, og det er håp om at den blir ferdig om et års tid. Båten blir med to salonger og soveplass for nesten et helt fotballag, altså køyeplass for ti. Daglig leder Fritz Bentzen hos Sandvik Boats forteller at de har valgt å følge blåfargen som ble stemt fram på VG Nett i 2010.Med Volvo Penta D2 starter prisen på 2 millioner kroner. Med Volvo Penta D3 starter den på 2,17 millioner kroner, mens prisen starter på 2,275 millioner kroner med Volvo Penta D4. Båten kommer også etter hvert med flybrige, og kjøperen kan da legge til 200.000 kroner. Prototypen lanseres i mai, og etter grundige tester skal produksjonen komme i gang. Lars-Erik Solvang forteller at han har bestilt en av de første båtene.Noe av det som er oppsiktsvekkende med denne båten er plassen. La oss først se på bredden. Bavaria Sport 400 som er nesten like lang har en bredde på 3,99 meter. Den nye deplasementbåten får en bredde på hele 4,2 meter. Sånt gir god plass innvendig. De sju første utgavene blir uten mulighet til å påvirke innvendige løsninger for kjøperen, og blir med tre lugarer. To akter og en foran ved baugen. Etter hvert blir det mulig å velge med to lugarer i stedet for tre. Dette er lugarer med god plass, og bredden gir ut fra hva vi kan se på tegningene rommelige lugarer, og spesielt med to lugarer blir akterlugaren speseielt stor. Lugarene får da hver sin nedgang, og får hvert sitt bad. Store køyer blir det, med bredde på 1,60 og lengde på 2 meter. Salongen er en kasse for seg. Båtlivet kan jo være ganske konservativt, og førerplassen skal være foran på styrbord side. Med noen få unntak der førerplassen er midtstilt foran, eller på babord side. Her er førerplassen flyttet helt akter i salongen. Tanken er at føreren har kontakt med de andre om bord. Dette hadde ikke fungert i en hurtiggående båt, men denne cruiser gjerne avgårde i maks 10 knop. Oversikten ser på tegningen ut til å bli god, med utsikt alle himmelretninger og store panoramavinduer. Se flere bilder og spesifikasjoner. Artikkelen er levert av Båtliv!
Dette er det nærmeste man kommer en seilbåt uten mast. Båten bruker bare seks liter i timen i cruisingfart.